ഐ ഫോണ് 12ന് ഓര്ഡര് ചെയ്ത് കാത്തിരുന്നു, ആലുവ സ്വദേശിക്ക് കിട്ടിയത് വിം ബാറും അഞ്ച് രൂപാ നാണയവും കൊച്ചി: ആമസോണ് Amazon വഴി ഐ ഫോണ് 12 Iphone 12 ന് ഓര്ഡര് ചെയ്ത ആലുവ സ്വദേശിക്ക് കിട്ടിയത് വിം ബാറും Vim Bar അഞ്ച് രൂപാ നാണയവും five rupee coin. നൂറുല് അമീന് എന്നായാളാണ് ഓണ്ലൈന് Online വഴി 70900 രൂപയുടെ മൊബൈല് Mobile ഓര്ഡര് ചെയ്തതിലൂടെ ചതിക്കപ്പെട്ടത്. പൊലീസിന്റെ സഹായത്തില് ഫോണിനായി മുടക്കിയ പണം ഇദ്ദേഹത്തിന് തിരികെ കിട്ടി. ഇദ്ദേഹം ഓര്ഡര് ചെയ്ത ഫോണ് ഇപ്പോള് ഝാര്ഖണ്ഡില് മറ്റാരോ ഉപയോഗിക്കുന്നുണ്ടെന്ന് സൈബര് പൊലീസിന്റെ അന്വേഷണത്തില് വ്യക്തമായി. ഓണ്ലൈന് വഴി കിട്ടിയ ബില്ലില് വ്യക്തമാക്കിയിരുന്ന ഐഎംഇഐ നമ്ബര് വെച്ചാണ് ഇത് കണ്ടെത്തിയത്. തെലങ്കാനയില് നിന്നുള്ള വില്പ്പനക്കാരനില് നിന്നാണ് ഫോണ് വാങ്ങിയത്. സെപ്തംബര് 25 മുതല് ഫോണ് ഝാര്ഖണ്ഡില് ഉപയോഗത്തിലുണ്ട്. എന്നാല് ഫോണ് നൂറുല് അമീന് ഓര്ഡര് ചെയ്തത് ഒക്ടോബറിലാണെന്നതാണ് വിരോധാഭാസം. പൊലീസ് ഫോണ് വില്പ്പനക്കാരനെ ബന്ധപ്പെട്ടപ്പോള്, സ്റ്റോക്കില്ലെന്നും പണം നൂറുല് അമീന് മടക്കിനല്കുമെന്നും ഇവര് അറിയിച്ചു. കഴിഞ്ഞ മാസം കൊച്ചിയില് തന്നെ നോര്ത്ത് പറവൂര് സ്വദേശിയായ 22 കാരിക്ക് 114700 രൂപ വിലമതിക്കുന്ന ലാപ്ടോപ്പിന് പകരം പത്രത്താളുകള് കിട്ടിയിരുന്നു. ഈ സംഭവത്തിലും ഉപഭോക്താവിന് മുടക്കിയ പണം തിരികെ കിട്ടിയിരുന്നു.